ترکی کے عام انتخابات، 2018ء

سنہ 2018ء میں ترکی کے عام انتخابات 24 جون کو ہوئے۔ حالانکہ ان عمومی انتخابات کی آخری تاریخ 3 نومبر 2019ء تک تھی تاہم 18 اپریل 2018ء کو صدر رجب طیب اردوغان نے انتخابات کا اعلان کر دیا۔ یہ صدارتی انتخابات جمہوریہ ترکی کے صدر کو منتخب کرنے کے لیے ہوئے ہیں جو دو مرحلے میں مکمل ہونا تھا۔ پہلا مرحلہ 24 جون کو اختتام پزیر ہوا۔ دوسرا مرحلہ (اگر ضروری ہوا) تو 8 جولائی کو ہوگا۔ یہ پارلیمانی انتخابات ترکی کی عظیم قومی اسمبلی کے لیے 600 ارکان کو منتخب کرنے کے لیے ہوتے ہیں۔

پس منظر

2017 کا قانونی استصواب رائے عامہ 
حکمران جماعت جسٹس اینڈ ڈویلپمنٹ پارٹی اور اردوغان نے نیشنل موومنٹ پارٹی کی مدد سے لمبے عرصے تک ترکی کو موجودہ پارلیمانی نظام سے بدل کر ایگزیکٹو صدارتی نظام میں منتقل کرنے کی وکالت کی۔ بعد ازاں حکومت نے پارلیمان میں ایک استصواب رائے کروایا جسس کی رائے دہی 16 اپریل 2017ء کو ہوئی۔ مجوزہ قانونی تبدیلیوں کے بعد پارلیمانی اور صدارتی انتخابات ہر پانچ سال کے وقفے سے ایک ہی سال میں ہونے تھے۔ چنانچہ 2019ء کا انتخاب 3 نومبر 2019ء کو ہونا طے تھا اور عظیم اسمبلی میں نششتوں کی تعداد 550 سے بڑھا کر 600 ہونی تھی، نیز پارلیمان کی قانون سازی کا اختیار بہت کم کر دیا جانا تھا۔ باہمی طور پر ترکی صدر کے دفتر کو فرمان کے ذریعے حکمرانی کرنے کا اختیار ہوگا اور صدر جمہوریہ ملک اور حکومت دونوں کا سربراہ ہوگا۔ اس تبدیلی کے حامیوں کا خیال تھا کہ نیا نظام حکومت زیادہ موثر ہوگا جبکہ ناقدین یہ سوال اٹھا رہے تھے کہ صدر کو زیادہ اختیارات مل جائیں گے اور پارلیمان بے بس ہو جائے گا۔

استصواب رائے کے نتیجہ نے تبدیلی کے حق میں 51 فیصد ووٹ دکھائے جبکہ اس کے خلاف 49 فیصد ووٹ گئے۔ ووٹنگ کے دوران میں انتخابات کے قوانین میں سپریم الیکشن کونسل کے ذریعہ کی گئی تبدیلی کی وجہ سے غیر تصدیق شدہ ووٹوں کو بھی شمار کر لیا گیا، جن کے متعلق حزب مخالف نے دعوی کیا کہ 1.5 ملین مزید بیلٹ پیپر کا اضافہ کیا گیا تھا۔ سیاسی مخالفین نے اس تبدیلی کو یہ کہہ کر غیر قانونی قرار دیا کہ یہ عالمی معیار پر کھرا نہیں اترتا ہے۔ تاہم بعد کے سارے قانونی دعوے ناکام رہے۔ اس طرح حکومت نے نئے ایگزیکٹو صدارتی نظام کو تیار کرنے کے لیے 'تعمیلی قوانین' کو نافذ کرنا شروع کر دیا جو 3 نومبر 2019ء کو مقرر کردہ عام انتخابات کے بعد مکمل طور پر نافذ کیا جائے گا۔

قبل از وقت انتخاب 

باوجود یہ کہ اگلے صدارتی اور پارلیمانی انتخابات کو ابھی دو سال باقی تھے، متعدد لوگوں نے مشاہدہ کیا کہ حکومت استصواب رائے کے بعد قبل از وقت انتخابات کی تیاریاں کر رہی ہے اور مشاہدین کا ماننا تھا کہ حکومت نئے ایگزیکٹو صدراتی نظام کے نفاذ میں تیزی لانے کے لیے اور نئے مخالفتی تحریکات کی مقبولیت کو کم کرنے کی خاطر انتخابات کی تیاری کررہی ہے تاکہ وہ حکومت کے تئیں مدد کو کم نہ کرسکیں۔
اکتوبر 2017ء میں حزب مخالف کے رہنما کمال قلیچ دار اوغلو نے قبل از وقت انتخابات کی مانگ کی مگر کوئی سرکاری توجہ نہیں ملی۔

نو تشکیل شدہ پارٹی گڈ پارٹی کی لیڈر "مرال آکشنر" نے دعویٰ کیا کہ ناکام فوجی بغاوت 2016ء کی دوسری سالگرہ پر 15 جولائی کو حکومت انتخابات کا منصوبہ رکھتی ہے۔ پارٹی نے اپنی پہلی عام کانگریس 10 دسمبر 2017ء کو اور پہلی غیر معمولی کانگریس 1 اپریل 2018ء کو رکھی تاکہ  اگر اچانک انتخابات ہو گئے تو حصہ لینے کے اہل ہو سکیں۔ مہینوں کی قیاس آرائیوں کے باوجود حکومت یہ باور کراتی رہی کہ وہ انتخابات کو اپنے متعینہ وقت پر کرانے کی حمایت میں ہیں اور قبل از وقت انتخابات کی نفی کی۔

17 اپریل 2018ء کو نیشنلسٹ موومنٹ پارٹی کے رہنما دولت بحچلی نے 26 اگست کو انتخابات کرانے کی مانگ کی۔ دولت بحچلی یہ پہلے ہی اعلان کرچکے تھے کہ وہ موجودہ صدر رجب طیب اردوغان کے قبل از انتخابات کے دعوے کی حمایت کریں گے۔ اردوغان کی انصاف اور ترقی پارٹی نے حال ہی میں ایم ایچ پی کے ساتھ عوامی اتحاد کے نام سے ایک انتخابی اتحاد بنایا تھا۔ ان کے قبل از انتخابات کی مانگ کے بعد بحچلی اور اردوغان نے 18 اپریل کے بعد ایک دن ملاقات کی جس کے بعد اردوغان نے اعلان کیا کہ ان کی پارٹی بحچلی سے اتفاق کرتی ہے کہ قبل از وقت انتخابات موجودہ سیاسی اور معاشی غیر یقینیت کو ختم کرنے کے لیے ضروری ہیں۔ لہذا انہوں نے اعلان کر دیا کہ 24 جون کو انتخابات ہوں گے۔

صدارتی انتخابات

امیدواران

نتیجہ

پارلیمانی انتخابات

انتخابات میں شریک سیاسی جماعتیں

نتیجہ

حوالہ جات 

ترکی کے عام انتخابات
ترکی میں عام انتخابات
کامنز زمرہ جس کا ربط ویکی ڈیٹا پر ہے
وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
ویکی ڈیٹا سے مطابقت رکھنے والی مختصر تفصیل